Avro 626

Avro 626 buvo Jungtinėje Karalystėje 1930 m. sukurtas vienmotoris bendrosios paskirties biplanas, daugiausiai naudotas mokymo ir lavinimosi tikslais. Tris šio tipo orlaivius 1937–1940 m. naudojo ir Lietuvos karo aviacija.

Kūrimas ir gamyba 
„Modelis 626“ buvo ankstesnio „Modelio 621“ („Tutor“) pagrindu sukurtas orlavis, sukurtas pagal JK Karališkųjų KOP specifikaciją 32/34 (mokomasis ir lavinimosi lėktuvas skirtas navigacijos mokymuisi). Taip pat Avro stengėsi sukurti orlaivį, skirtą eksportuoti į mažesnes karines oro pajėgas turinčias valstybes, kuriam buvo keliama užduotis atlikti kiek galima daugiau skirtingų užduočių, ne vien pilotų mokymo.

Abu modeliai – tiek 621, tiek ir 626 – buvo dviviečiai, tačiau pastaruosiuose, už galinės 621-ojo kabinos, buvo įrengiama papildoma kabina. Šioje papildomoje kabinoje buvo montuojamas Scarf kulkosvaidžio žiedas, taip pat oro navigacijos, belaidžio ryšio ir šaulių mokymo įranga.

Konstrukciniu ir aerodinaminiu požiūriu 626-asis buvo beveik identiškas „Tutor“: abu turėjo audiniu dengtą metalinį karkasą, vieną atvirkščios „N“ formos spyrių porą tarp sparnų. Į dauguma 626-ųjų, kaip ir į „Tutor“, buvo montuojamas 180 kW (240 AG) galios Armstrong Siddeley Lynx IVC variklis. Orlaiviuose, parduotuose Egipto ir Brazilijos karinėms oro pajėgoms, buvo montuojamas 190 kW (260 AG) galios to paties gamintojo „Cheetah V“ variklis.

Tradicinės konstrukcijos važiuoklę sudarė du atskiri pagrindiniai ratai ir galinė pačiūža arba, vėliau, – ratukas. Taip pat buvo gaminamas Avro 626 variantas ant slidžių ir hidroplanas (Portugalijos ir Jungtinės Karalystės KOP).

Pirmą kartą Avro 626 į orą pakilo 1930 m.

Eksploatacijos istorija 

„Model 626“ Avro aktyviai reklamavo visame pasaulyje. Vienas pirmųjų demonstracinių orlaivių (registarcijos Nr. G-ABFM) 1931 m. buvo jūra išsiųstas į demonstracinį turne po Pietų Ameriką. Po demonstracinių skrydžių Buenos Airėse ir rekordinio skrydžio virš Andų, Argentinos karinė valdžia paprašė šį orlaivį panaudoti vietinio sukilimo numalšinimui. Šiame vaidmenyje Avro 626 pasirodė taip gerai, kad įmonė gavo užsakymą pagaminti dar 14 orlaivių.

Didžiausi orlaivio naudotojai buvo Čilės, Graikijos ir Portugalijos karinės oro pajėgos. Orlaivis buvo eksportuojamas iki pat 1939 m. rugpjūčio. Net ir esant sunkumų karo metu apsirūpinant atsarginėmis dalimis, kai kuriose šalyse jis buvo eksploatuotas iki 1945 m. Yra duomenų, kad Vokietijai užpuolus Belgiją šios Avro 626 pasitarukė į Prancūziją.

Nors modelis 621 nebuvo konstruojamas kaip civilinis orlaivis, kai kurie šio tipo egzemplioriai buvo užregistruoti Jungtinės Karalystės (15 vnt.) ir Honkongo (6 vnt.) civiliniuose registruose. Taip buvo daroma bandymų, demonstravimo ir prekybos tikslais; prieškario Jungtinės Karalystės orlaivių registre liko tik dvi civiliniai šio modelio orlaiviai. Po karo du Karališkųjų KOP „Perfect“ buvo parduoti civiliniams operatoriams. Vienas šio tipo orlaivis civiliniu tapo Naujojoje Zelandijoje.

Lietuvoje 
Lietuvos Karo aviacija 1936 m. užsakė penkis triviečius Avro 626. Orlaiviai buvo pristatyti 1937 m. (vienas) ir 1938 m. (du). Dėl prasidėjusio Antrojo pasaulinio karo 1939 m. pagaminti dar du Lietuvai skirti Avro 626 (gamykliniai ir Nr. 1089 ir 1090) pateko į Jungtinės Karalystės vyriausybės paskelbtą eksporto embargą ir Lietuvos nepasiekė.

Visi trys orlaiviai buvo nudažyti sidabrine spalva. Jų numeriai sutapo su gamykliniais ir buvo 703, 793 ir 797. Orlaiviai buvo priskirti 3-iąjai eskadrilei ir dislokuoti Zoknių aerodrome.

1939 m. birželio 17 dieną Avro 626 (Nr. 703) per šaudymo pratybas virš jūros ties Palanga vilkdamas oro taikinį – didžiulę cilindro formos maršką, aviatorių populiariai vadinama „dešra" – nedideliame aukštyje darydamas posūkį pateko į nevaldomą suktuką ir nukrito į jūrą. Lėktuvas sudužo. Juo skridę karo aviacijos lakūnai – stažuotojai Stasys Užkurys ir Kazys Šulskus buvo sužeisti.

Du likę orlaiviai buvo Karo aviacijos sudėtyje sovietinės okupacijos metu. Apie šių orlaivių naudojimą po okupacijos SSRS KOP duomenų nėra.

Variantai 

 Avro 626: Dviejų vietų bendrosios paskirties orlaivis.
 Avro Prefect: Jungtinės Karalystės ir Naujosios Zelandijos KOP naudotas Avro 626 pavadinimas; šiuo laikotarpiu dauguma jose naudotų orlaivių gavo vardus. Visi Naujosios Zelandijos „Perfect“ buvo triviečiai. Visi Jungtinės Karalystės KOP „Perfect“ buvo dviviečiai navigaciniai mokomieji orlaiviai be trečiosios kabinos.
 Avro 637: Ginkluota „Avro 626“ patrulinė versija su didesniais bakais. Pilotas buvo ginkluotas 7,7 mm Vickers“ kulkosvaidžiu, sumontuotu ant fiuzeliažo; stebėtojas / šaulys buvo ginkluotas 7,7 mm) „Lewis“ kulkosvaidžiu, montuotu ant Avro specialiai sukurto menką oro pasipriešinimą sukuriančio žiedo. Šis variantas pasižymėjo šiek tiek didesniu tarpu tarp sparnų ir labiau užapvalintais sparnų galais. Aštuoni lėktuvai buvo parduoti Kwangsi karinėms oro pajėgoms (Pietų Kinijos vyriausybė).
 Tatra T.126: licencinis 626 varintas, gamintas Čekoslovakijoje. Buvo suprojektuoti du modeliai: vienas su 265 kW (355 AG) galios „Avia Rk“.17 varikliu bei Turkijai ir Balkanų šalims skirtas modelis su 190 kW (260 AG) galios „Armstrong Siddeley Cheetah V“ varikliu. Buvo pagamintas tik vienas šio modelio orlaivis ir greičiausiai jis net nebuvo parduotas dėl Miuncheno krizės – gamykla buvo Vokietijos okupuotoje teritorijoje.

Operatoriai 
Viso buvo pagaminti 198 „Avro 626“ ir „Perfect“.

 
 Kariuomenės aviacija (Servicio Aéronautico del Ejército) – 15 orlaivių.
 
 Karinės oro pajėgos (Heimwehr Flieger Korps) – 7 orlaiviai.
 
 Karinės oro pajėgos (Aéronautique Militaire/Militair Vliegwezen) – 12 orlaivių, iš kurių du dar buvo eksploatuojami 1940 m. Vokietijos invazijos metu.
 
 Brazilijos karinės oro pajėgos (Força Aérea Brasileira) – 16 orlaivių.
 
 Kanados karališkosios oro pajėgos (Royal Canadian Air Force) – 12 orlaivių. Juose papildomai buvo įrengiamos uždaros kabinos ir slidės. Jie buvo naudojami iki Antrojo pasaulinio karo pradžios.
 
 Kinijos Respublikos karinės oro pajėgos (Chung-Hua Min-Kuo K’ung-Chün) – tikriausiai 13 vnt, ne mažiau tikrai 11 vnt. Galimai 1 vnt. buvo pagamintas Kinijoje. Visi naudoti Antrajame Kinijos ir Japonijos kare .
 
 Čilės karinės oro pajėgos (Servicio de Aviación Militar de Chile) – 20 orlaivių.
 
 Čekoslovakijos karinės oro pajėgos (Češkoslovenske Vojenske Letectvo) – 1 orlaivis. Pagal licenciją „Tatra“ pagamino 1 vnt.
 
 Karališkosios Egipto oro pajėgos (القوات الجوية المصرية / Royal Egyptian Air Force) – 27 orlaiviai. Tai buvo pirmieji jų kariniai orlaiviai po DH-60 Moth. Iš jų naudoti tik 25, nes du buvo prarasti pristatant. Naudoti 1933–1944 m.
 
 Estijos karinės oro pajėgos (Eesti õhuvägi) – 4 orlaiviai.
 
 Graikijos karinės oro pajėgos (Ellinikí Vasilikí Aeroporía) – 21 orlaivis, kurie buvo eksploatuojami Italijos invazijos metu. Trys mašinos išvengė Graikijos kapituliacijos ir prisijungė prie RAF pajėgų Šiaurės Afrikoje.
 
 Airijos karinės oro pajėgos (Aer Chór na hÉireann) – 4 orlaiviai, kurie tarnavo iki 1941 m.
 
 Karo aviacija – 3 orlaiviai, įsigyti 1937–1939 m. ir naudoti iki 1940 m.
 
 Naujosios Zelandijos karališkosios oro pajėgos (Royal New Zealand Air Force) – 4 orlaiviai su Lync varikliais, bet trivirtėmis kabinomis, įsigyti 1935 m.
 
 Portugalijos karinės oro pajėgos (Arma da Aeronáutica Militar) ir Portugalijos karo laivynas (Aviação Naval) 26 orlaiviai. Portugalijos įmonė OGMA taip pat įsigijo ir gamybos licenciją, tačiau nėra duomenų kiek orlaivių ji pagamino.

 Slovakijos valstybės karinės oro pajėgos (Slovenské vzdušné zbrane) (1938–1944 m.)
 
 Ispanijos Respublikos karinės oro pajėgos (Fuerzas Aéreas de la República Española) Ispanijos pilietiniame kare naudojo keletą Avro 626. Šios mašinos nebuvo įsigytos tiesiogiai iš „Avro“.
 
 Karališkosios oro pajėgos (Royal Air Force) oro navigacijos mokymams nuo 1935 m. naudojo septynis dviviečius „Perfect“. Antrojo pasaulinio karo metu jie buvo naudojami įvairiems tikslams.

Išlikę egzemplioriai 

Orlaivį su gamykliniu Nr. 811, (reg. Nr. NZ203) po karo įsigijo p. J. Frogley, kuris jį įregistravo kaip ZK-APC. Orlaivis nustojo skraidyti 1958 m. Devintajame dešimtmetyje jį įsigijo Naujosios Zelandijos karališkųjų oro pajėgų muziejus ir restauravo iki skrydžiams tinkamos būklės. Tai vienintelis išlikęs skraidantis „Avro Perfect“.

Techniniai duomenys („Avro 626“ su „Lynx IVC“ varikliu) 
 Įgula: 2
 Ilgis: 8,08 m
 Sparnų mojis: 10,36 m
 Aukštis: 2,92 m
 Sparnų plotas: 28 m2
 Tuščio svoris: 801 kg
 Maksimalus svoris: 1 247 kg
 Variklis: 1 × 160 kW (210 AG) galios Armstrong Siddeley Lynx IVC vidaus degimo 7 cilindrų oru aušinamas radialinis stūmoklinis variklis
 Propeleris: dvimentis fiksuoto žingsnio
 Maksimalus greitis: 180 km/h (97 mazgai)
 Kreiserinis greitis: 153 km/h (83 mazgai)
 Skrydžio nuotolis: 390 km (210 jūrmylių)
 Maksimalus aukštis: 4 500 m. (14 800 pėdų)
 Kilimo greitis: 4,5 m/s (880 pėdų/min)

Literatūra 
 (LT) Avro 626, Lietuvos sparnai 1996 Nr.2, Plieno sparnai, https://www.plienosparnai.lt/page.php?826
 (EN) Avro 626, Belgian Wings, https://www.belgian-wings.be/avro-626
 (RU) Avro 626 Perrfect, Airwar.ru, http://www.airwar.ru/enc/other1/avro626.html
 (EN) Gerdessen, Frederik. „Estonian Air Power 1918–1945“. Air Enthusiast, No. 18, April – July 1982. pp. 61–76. .
 (EN) Jackson, A.J. Avro Aircraft since 1908, 2nd edition. London: Putnam Aeronautical Books, 1990. 
 (FR) 
 (NL) Pacco, John. „Avro 626 'Prefect'“ Belgisch Leger/Armee Belge: Het Militair Vliegwezen/l’Aeronautique Militaire 1930–1940. Aartselaar, Belgium: J.P. Publications, 2003, p. 83. .
 (CZ) Němeček, V. Československá letadla 1918–1945. Praha: Naše Vojsko, 1983.
 (FR)

Išnašos 

Biplanai
AVRO orlaiviai
Mokomieji lėktuvai